A Bizottság határozata

(2004. április 29.)

egyes lettországi állati melléktermékeket feldolgozó létesítményeknek az átalakulóban lévő létesítmények listájára történő felvétele érdekében a 2003-as csatlakozási okmány VIII. melléklete B. függelékének módosításáról

(az értesítés a C(2004) 1737. számú dokumentummal történt)

(EGT vonatkozású szöveg)

(2004/476/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződésére, és különösen annak 2. cikke (3) bekezdésére,

tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára, és különösen annak VIII. melléklete 4. fejezete B. szakasza I. alszakaszának 2. d) pontjára,

mivel:

(1) A 2003-as csatlakozási okmány VIII. melléklete 4. fejezete B. szakasza I. alszakaszának 2. a) pontja előírja, hogy a nem emberi fogyasztásra szánt állati melléktermékekre vonatkozó egészségügyi előírások megállapításáról szóló, 2002. október 3-i 1774/2002/EK európai parlamenti és tanácsi rendelet [1] V. mellékletének I. fejezetével és VII. mellékletének I. fejezetével kapcsolatban megállapított strukturális követelményeket – bizonyos feltételekre is figyelemmel – 2004. december 31-ig nem kell alkalmazni a csatlakozási okmány VIII. mellékletének B. függelékében felsorolt lettországi létesítményekre.

(2) A fent említett létesítmények csak az 1774/2002/EK rendelet 6. cikkében meghatározott 3. kategóriába tartozó anyagot kezelhetnek, dolgozhatnak fel és tárolhatnak.

(3) Az 1774/2002/EK rendelet megállapítja a nem emberi fogyasztásra szánt állati melléktermékekre vonatkozó egészségügyi előírásokat. A rendelet előírja a 3. kategóriába tartozó anyagot kezelő létesítményekre alkalmazandó strukturális követelményeket.

(4) Lettországban további hat, állati melléktermékeket feldolgozó létesítmény számára jelent nehézséget, hogy az 1774/2002/EK rendelet V. mellékletének I. fejezetében és VII. mellékletének I. fejezetében megállapított strukturális követelményeknek 2004. május 1-jéig megfeleljen.

(5) Ennek megfelelően, e hat létesítménynek időre van szüksége, hogy véglegesítse korszerűsítési eljárását annak érdekében, hogy az 1774/2002/EK rendeletben megállapított vonatkozó strukturális követelményeknek teljes egészében megfeleljen.

(6) E hat – jelenleg a korszerűsítés előrehaladott szakaszában lévő – létesítmény megbízható garanciákat adott arra vonatkozóan, hogy rendelkezik a fennmaradó hiányosságok rövid időn belül történő kijavításához szükséges eszközökkel, és – korszerűsítési eljárásának véglegesítése tekintetében – a lett Élelmiszer- és Állatorvosi Szolgálattól kedvező véleményt kapott.

(7) Lettország vonatkozásában a hiányosságokra vonatkozó részletes információk minden egyes létesítmény esetében rendelkezésre állnak.

(8) A jelenleg Lettországban meglévő rendszerből a közösségi állat-egészségügyi jogszabályok alkalmazásából eredő rendszerbe történő átmenet megkönnyítése érdekében indokolt Lettország kérésére e hat létesítmény számára átmeneti időszakot biztosítani.

(9) (7) A hat létesítmény korszerűsítésének előrehaladott szakaszára figyelemmel, az átmeneti időszakot 2004. december 31-ig kell korlátozni.

(10) (8) Az Élelmiszerlánc- és Állat-egészségügyi Állandó Bizottságot tájékoztatták az e határozatban előírt intézkedésekről,

ELFOGADTA EZT A HATÁROZATOT:

1. cikk

(1) Az e határozat mellékletében felsorolt létesítményeket felveszik a 2003-as csatlakozási okmány VIII. melléklete 4. fejezete B. szakasza I. alszakaszának 2. pontjában említett B. függelékbe.

(2) Az e határozat mellékletében felsorolt létesítményekre a csatlakozási okmány VIII. melléklete 4. fejezete B. szakasza I. alszakaszának 2. b) pontjában előírt szabályokat kell alkalmazni.

(3) A mellékletben felsorolt létesítmények az 1774/2002/EK rendelettel kapcsolatos átmeneti intézkedésekben a minden egyes létesítményre vonatkozóan feltüntetett időpontig részesülnek.

2. cikk

Ezt a határozatot a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződése hatálybalépésének esetén és időpontjától kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 2004. április 29-én.

a Bizottság részéről

David Byrne

a Bizottság tagja

[1] HL L 273., 2002.10.10., 1. o. A legutóbb a 668/2004/EK bizottsági rendelettel (HL L 112., 2004.4.19., 1. o.) módosított rendelet.

--------------------------------------------------

MELLÉKLET

Átalakulóban lévő, állati melléktermékeket feldolgozó létesítmények

Szám | Állatorvosi engedélyszám | A létesítmény neve és címe | Kezelésre engedélyezett anyag kategóriája | Megfelelés időpontja |

3. kategória |

1. | 018409 | Balticovo, Holding Company Iecavas parish, Bauskas district, LV – 3913 | x | 2004.12.31. |

2. | 018675 | GP Adazi, Holding Company Adazu parish, Rigas district, LV – 2164 | x | 2004.12.31. |

3. | D18728 | R-Soft Razotajs LTD "Abava", Pures parish, Tukuma district, LV – 3124 | x | 2004.12.31. |

4. | 018674 | Putnu Fabrika "Kekava" Holding Company Kekavas parish, Rigas district, LV – 2123 | x | 2004.12.31. |

5. | 018191 | Saldus galas kombinats LTD Saldus parish, Saldus district, LV – 3862 | x | 2004.12.31. |

6. | 019196 | Lielzeltini LTD, Ceraukstes parish, Bauskas district, LV – 3908 | x | 2004.12.31. |

--------------------------------------------------